
ফাতওয়া নাম্বার:৩৫৫ প্রকাশকালঃ২৯-০৩-২০২৩ ইং 
সময়মতো হজ করিনি, এখন করণীয় কী? 
প্রশ্নঃ 


আমার উপর যখন ফরয হয় তখন হজের খরচ ছিলো ৫ লাখ ২০ 
হাজার টাকা। যা এখন ৬ লাখ ৮৩ হাজারে পৌঁছেছে। বর্তমানে আমার 
কাছে নগদ অর্থ আছে ৭ লাখ ৫০ হাজারের মতো। আমি একজন 
সাধারণ ব্যবসায়ী। এ মুহূর্তে হজে গেলে অবশিষ্ট সম্পদ পরিবার ও 
ব্যবসার জন্য যথেষ্ট হবে না। সম্পদের পরিমাণ শুধু বাড়ির জায়গাটুকু। 
এদিকে ব্যবসার অবস্থাও মন্দা যাচ্ছে। খরচের তুলনায় আয় কম। 
দ্রব্যমূল্যের উধর্বগতি, যা দিন দিন সামর্থ্যের বাহিরে চলে যাচ্ছে। দীনের 
বিভিন্ন তাগাদা তো আছেই। 
রকথা হলো, আমার উপর হজ ফরয হওয়ার পর এখন আর্থিক 
অবস্থা অনেকাংশেই আমার অনুকূলে নেই। এমতাবস্থায় আমি কী করতে 
পারি? হজে যাবো, নাকি সার্বিক হালাত বিবেচনা করে অবস্থা উন্নতির 
জন্য আরও বিলম্ব করবো? 

উল্লেখ্য, যখন আমার উপর হজ ফরয হয়েছিলো, তখন আমি চাইলে 
স্বাভাবিকভাবেই হজ করতে পারতাম। কিন্ত অবহেলা করে দেরি করেছি, 
যার ফলে বর্তমানে এই অবস্থার মুখোমুখি হয়েছি। 


os 


-আবদুল মুমিন 
উত্তরঃ 
হাদীস শরীফে এসেছে, 

“আবু উমামা রাযিয়াল্লাহু আনহু থেকে বর্ণিত, তিনি বলেন, রাসূল 
সাল্লাল্লাহু আলাইহি ওয়া সাল্লাম ইরশাদ করেছেন, যে ব্যক্তিকে স্পষ্ট 
অভাব বা জালিম শাসক অথবা সফরে বাধাপ্রদানকারী অসুস্থতা; হজ 
পালনে বাধা দেয়নি, অথচ সে হজ না করে মৃত্যুবরণ করল, সে চাইলে 
ইহুদী হয়ে মৃত্যুবরণ করুক, না হয় খ্রিস্টান হয়ে মৃত্যু বরণ করুক 
(তাতে আমার কিছু যায় আসে না) ।” সুনানে দারেমী, হাদীস নং: 
১৮২৬ 
হযরত উমর রাযিয়াল্লাহু আনহু বলেন, 

“যে ব্যক্তি ধনী হয়ে মৃত্যুবরণ করলো, অথচ সে হজ করলো না, সে 


যে অবস্থায় ইচ্ছা মৃত্যুবরণ করুক; ইহুদী হয়ে বা খ্রিস্টান হয়ে।” - 
মুসানাফ, ইবনু আবী শাইবাহ, হাদীস নং: ১৪৬৭০; হাদীসটি সহীহ। 

...অপর বর্ণনায় এসেছে, তিনি বলেন: “আমার ইচ্ছে হয়েছিলো, এসব 
শহরে কিছু লোক প্রেরণ করি, যারা সম্পদ আছে তারপরও হজ করেনি 
এমন প্রত্যেকটি লোককে খুঁজে বের করে তাদের উপর জিযিয়া আরোপ 


করবে...” সুনানে সায়ীদ বিন মানসুর, দেখুন- আলবাদরুল মুনির: 
৬/৩৮ 
উল্লিখিত হাদীসসমূহ থেকে পরিষ্কার বুঝা যায়, হজ ফরয হওয়ার পর 
তা আদায় না করা কতটা ভয়াবহ। বস্তুত হজ ফরয হওয়ার পর বিলম্ব না 
করে যত দ্রুত সম্ভব আদায় করে নেওয়া জরুরি। বিলম্ব করা নাজায়েয। 
হাদীসে এসেছে, 

“ইবনে আববাস রাযিয়াল্লাহু আনহু থেকে বর্ণিত, তিনি বলেন, রাসূল 
ল্লাল্লাহু আলাইহি ওয়া সাল্লাম ইরশাদ করেন, তোমরা দ্রুত হজ কর, 
-অর্থাৎ ফরয হজ-। কারণ তোমাদের কেউই জানে না, সামনে সে কোন 
পরিস্থিতির শিকার হবে।” -মুসনাদে আহমদ, হাদীস নং: ২৮৬৭ 
অপর বর্ণনায় এসেছে, 

“রাসূল সাল্লাল্লাহু আলাইহি ওয়া সাল্লাম ইরশাদ করেন, যে ব্যক্তি 
হজের সংকল্প করে, সে যেন অবিলম্বে তা আদায় করে। কারণ মানুষ 
কখনও অসুস্থ হয়ে যায়, কখনও প্রয়োজনীয় জিনিস বিলুপ্ত হয়ে যায় 
এবং কখনও অপরিহার্য প্রয়োজন সামনে এসে পড়ে।” সুনানে ইবনে 
মাজাহ, হাদীস নং: ২৮৮৩ 
সুতরাং এখন আপনার কর্তব্য, আর কোনো বিলম্ব না করে হজ আদায় 
করে নেওয়া। অবহেলাবশত বিলম্বের জন্য আল্লাহর নিকট ক্ষমা প্রার্থনা 
করা। ইনশাআল্লাহ তিনি ক্ষমা করবেন। 
আপনি যদি আল্লাহকে ভয় করে আল্লাহর উপর ভরসা রেখে বর্তমান 
অভাব অনটনের মধ্যেও হজ আদায় করেন, আল্লাহ আপনার রিষিকের 
অভাব অনটনসহ সকল সঙ্কট দূর করে দিবেন ইনশাআল্লাহ। আল্লাহ 
তাআলা ইরশাদ করেন, 

“যে আল্লাহকে ভয় করে, আল্লাহ তার উত্তরণের পথ করে দেন এবং 
তাকে এমনভাবে রিষিক দান করেন, যা সে কল্পনাও করে না। যে 
আল্লাহর উপর তাওয়াক্কুল করে, তিনি তার জন্য যথেষ্ট। আল্লাহ্‌ তাঁর 


পৃষ্ঠা ।৪ 


AA আল-লাজনাতুশ শারইয়্যাহ লিদ-দাওয়াতি ওয়ান-নুসরাহ 
[৬] ১১০19 ১৯৮১২) 2৪১৪। Led 


৮০০১৮ ie এ উচ্চতর ইসলামী আইন গবেষণা বিভাগ 
85 fatwaa.org 


কর্ম সম্পাদন করেই ছাড়েন। আর তিনি সব কিছুর জন্য একটি পরিমাপ 


নির্ধারিত করেছেন।” (সূরা তালাক: ৬৫:০২-০৩) 
আরও ইরশাদ করেন, 

“যে আল্লাহকে ভয় করে, আল্লাহ তার বিষয় সহজ করে দেন। এ 
আল্লাহর নির্দেশ, যা তিনি তোমাদের প্রতি নাযিল করেছেন। আর যে 
আল্লাহকে ভয় করে, আল্লাহ তার গুনাহ ক্ষমা করে দেন এবং তাকে বড় 


প্রতিদান দেন।” (সূরা তালাক: ৬৫:০৪-০৫) 


হাদীসে এসেছে, 

“আবদুল্লাহ বিন মাসউদ রাযিয়াল্লাহু আনহু থেকে বর্ণিত, তিনি 
বলেন, রাসূলুল্লাহ সাল্লাল্লাহু আলাইহি ওয়া সাল্লাম ইরশাদ করেন, 
তোমরা ধারাবাহিক হজ ও উমরা আদায় করতে থাকো। এ দুটো আমল 
দারিদ্র্য ও গুনাহ বিদূরিত করে। যেমন ভাটার আগুন লোহা ও সোনা- 
রূপার ময়লা-জং দূরীভূত করে। একটি কবুল হজের প্রতিদান তো 

জান্নাত ছাড়া আর কিছুই নয়।” -_সুনানে তিরমিযী হাদীস নং: ৪১০; 
হাদীসটি সহীহ। 

আরও দেখুন:- আলমাবসূত: ৪/১৬৩, দারুল মারিফাহ; হিদায়া: 
১/১৩২, দারু ইহয়ায়িত তুরাস; ফাতহুল কাদীর: ২/৪১৪, দারুল 
ফিকর; রদ্দুল মুহতার: ২/৪৬৬, দারুল ফিকর; জাওয়াহিরুল ফিকহ: 
8/৯৭ 


আবু মুহাম্মাদ আব্দুল্লাহ আলমাহদি (উফিয়া আনহু) 
০৫-০৭-১৪৪৪ হি. 
২৮-০১-২০২৩ ঈ. 


